Oil ETF กับความร้อนแรงของราคาน้ำมัน : สืบเนื่องจากการปรับขึ้นของอัตราผลตอบแทนพันธบัตรรัฐบาลระยะยาว (Bond Yield)
7 มีนาคม 2564

Oil ETF กับความร้อนแรงของราคาน้ำมัน
สืบเนื่องจากการปรับขึ้นของอัตราผลตอบแทนพันธบัตรรัฐบาลระยะยาว (Bond Yield) ของอเมริกาอย่างรวดเร็ว ในช่วง 1-2 สัปดาห์ที่ผ่านมา ส่งผลให้ราคาสินค้าโภคภัณฑ์ปรับตัวขึ้นมาอย่างรวดเร็วเช่นกัน แน่อนว่าหนึ่งในสินค้าที่นักลงทุนจับตามองอย่างใกล้ชิดคงหนีไม่พ้นน้ำมัน
ช่วงสัปดาห์ที่ผ่านมาราคาน้ำมันดิบปรับขึ้นอย่างต่อเนื่อง ณ วันที่ 4 มีนาคม 2564 ราคาน้ำมันดิบ WTI และ Brent อยู่ที่ USD 63.83 /bbl และ USD 66.74 /bbl ตามลำดับ หรือปรับตัวขึ้นราว YTD Return 31.55% และ YTD Return 28.84% ตามลำดับ
ประเด็นที่นักลงทุนต้องจับตามอง
-การกระจายตัวของวัคซีน (Vaccine) ไปยังประชากรทั่วโลก (โดยเริ่มจากประเทศอเมริกาและจีนเป็นประเทศแรกๆ) ด้วยความคาดหวังว่าประชากรจะกลับมาใช้ชีวิตได้ตามปกติ ส่งผลให้ราคาน้ำมันปรับตัวสูงขึ้นอย่างต่อเนื่อง (ส่งผลให้อัตราเงินเฟ้อปรับเร่งตัวขึ้นอย่างรวดเร็วในระยะเวลาสั้นๆ)
-นักเศรษฐศาสตร์คาดว่าเศรษฐกิจทยอยกลับมาฟื้นตัว โดยเฉพาะกลุ่มอุตสาหกรรมการบิน และการเดินทางที่คาดว่าอุปสงค์การใช้งานน้ำมันจะขยายตัว นอกจากนี้ราคาน้ำมันยังได้แรงหนุนจากการผลิตน้ำมันในสหรัฐอเมริกา ที่ปรับตัวลดลงหลังเกิดพายุหิมะในรัฐเทกซัส (ปกติราคาน้ำมันจะปรับตัวขึ้นในช่วงฤดูหนาว) ราคาน้ำมันมีค่าสัมประสิทธิ์สหสัมพันธ์ (Correlation) กับ GDP โลก ซึ่งเป็นสัญญาณว่าผู้บริโภคมั่นใจว่าเศรษฐกิจจะฟื้นตัวในปี 2564
Investor Tip:
United States Oil Fund – เป็น ETF ที่จดทะเบียนซื้อขายในตลาดหลักทรัพย์ New York ARCA ประเทศสหรัฐอเมริกา ซึ่งใช้ Ticker Code ในการซื้อขายว่า “USO” (Bullish Long ETF)โดยนักลงทุนต้องแลกเงินเป็นสกุล USD เพื่อทำการซื้อขาย โดย United States Oil Fund มุ่งหวังในการสร้างผลตอบแทนให้ใกล้เคียงสัญญาซื้อขายน้ำมันดิบล่วงหน้าตัวใกล้ (โดยอิงราคาน้ำมัน WTI) โดย United States Oil Fund มีสินทรัพย์ภายใต้บริหารจัดการ (AUM) และสภาพคล่อง (Liquidity) ใหญ่ที่สุดในตลาดสหรัฐฯ
ProShares Ultra Bloomberg Crude Oil – เป็นเป็น ETF ที่จดทะเบียนซื้อขายในตลาดหลักทรัพย์ New York ARCA ประเทศสหรัฐอเมริกา ซึ่งใช้ Ticker Code ในการซื้อขายว่า “UCO” โดย ProShares Ultra Bloomberg Crude Oil เน้นสร้างผลตอบแทนเป็น 2 เท่าจากราคาอ้างอิงดัชนี Bloomberg WTI Crude Oil Subindex โดยเคลื่อนไหว ล้อตามสัญญาซื้อขายน้ำมันดิบล่วงหน้าตัวใกล้ โดยอิง WTI (ในทางกลับกันหากราคาน้ำมันติดลบ ราคาของ UCO ก็จะปรับตัวลดลงมากกว่า 2 เท่าเช่นกัน)
Source:KS Offshore Investment ,Bloomberg
เปิดพอร์ตลงทุนหุ้นต่างประเทศ >> https://bit.ly/INVEST3IN1
KSecurities #KS #OffshoreInvestment #หุ้นต่างประเทศ #OIL #ETF
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp